**Ο Δήμαρχος Ηρακλείου Αττικής**

Έχοντας υπόψη:

1.    Τις διατάξεις του άρθρου 206 του ν.3584/07 (Κώδικας Δημοτικών Υπαλλήλων)   
2.    Την με αρ. 88/2016 Απόφαση του Δημοτικού Συμβουλίου για την πρόσληψη εποχικού προσωπικού ορισμένου χρόνου δύο (2) μηνών.  
3.    Την υπ’ αρ. πρωτ. 63577/24656/22-8-2016 εγκριτική Απόφαση του Γενικού Γραμματέα της Περιφέρειας Αττικής.

**ΑΝΑΚΟΙΝΩΝΕΙ**

Την πρόσληψη προσωπικού με σύμβαση εργασίας ιδιωτικού δικαίου ορισμένου χρόνου δύο (2) μηνών, σύμφωνα με τις διατάξεις του άρθρου 14 του Ν.2190/94 και του άρθρου 20 του Ν.2738/99.  
ΕΙΔΙΚΟΤΗΤΕΣ-ΘΕΣΕΙΣ  
Έξι (6) άτομα ΥΕ – Εργατών Κήπων και τέσσερα (4) άτομα ΥΕ – Εργατών Γενικών Καθηκόντων, με σύμβαση εργασίας ιδιωτικού δικαίου ορισμένου χρόνου στο Δήμο μας, χρονικής διάρκειας δύο (2) μηνών, για την κάλυψη κατεπειγουσών εποχικών και πρόσκαιρων αναγκών, για τον λόγο ότι ο Δήμος μας διαθέτει  115 στρέμματα ακάλυπτων χώρων και οικοπέδων που είναι διασκορπισμένα σε όλη την έκταση της πόλης και προκειμένου, κατά την θερινή περίοδο να διασφαλιστεί η πόλη από κινδύνους πυρκαγίας.   
Η χρονική διάρκεια της σύμβασης είναι για δύο (2) μήνες, υπό την απαραίτητη προϋπόθεση της τήρησης των διατάξεων του άρθρου 14 του Ν.2190/94 και του άρθρου 20 του Ν.2738/99.  
Οι αιτήσεις και τα απαραίτητα δικαιολογητικά θα παραλαμβάνονται από το Γραφείο Πρωτοκόλλου της Δ/νση Δ/κων Υπ/σιών, στο Δημαρχείο, - οδός Στ. Καραγιώργη 2 - 2ος όροφος, Τ.Κ. 141 21 από 30/8/2016 έως και 5/9/2016.  
Οι όροι και οι αμοιβές θα περιλαμβάνονται στο ιδιωτικό συμφωνητικό σύμβασης εργασίας.

**Ο ΔΗΜΑΡΧΟΣ**

**ΝΙΚΟΑΛΟΣ ΜΠΑΜΠΑΛΟΣ**